pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สำเร็จการศึกษาอบรมหลักสูตรนักปกครองระดับสูง รุ่นที่ 74 และ 75
วันจันทร์ที่ 28 ธันวาคม 2563
มท.1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สําเร็จการศึกษาอบรมหลักสูตรนักปกครองระดับสูง รุ่นที่ 74 และ 75
มท.1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สําเร็จการศึกษาอบรมหลักสูตร นปส.รุ่นที่ 74 และ 75 เน้นย้ําบทบาทผู้นําแห่งการเปลี่ยนแปลง สามารถบําบัดทุกข์ บํารุงสุข ให้แก่ประชาชน และสังคมส่วนรวมอย่างมีประสิทธิภาพ ทันต่อสถานการณ์
วันนี้ (28 ธันวาคม 2563) เวลา 13.30 น. ณ ห้องประชุมอัษฎางค์ ชั้น 2 อาคารดํารงราชานุสรณ์ กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะ และโล่รางวัลเรียนดี ให้แก่ผู้สําเร็จการศึกษาอบรมหลักสูตรนักปกครองระดับสูง (นปส.) รุ่นที่ 74 และรุ่นที่ 75 ประจําปีงบประมาณ พ.ศ. 2563 โดยมี นายฉัตรชัย พรหมเลิศ ปลัดกระทรวงมหาดไทย เป็นผู้กล่าวรายงาน พร้อมด้วยผู้บริหารระดับสูงของกระทรวงมหาดไทย ให้เกียรติเข้าร่วมพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ให้โอวาทแก่ผู้สําเร็จการศึกษาอบรมทุกท่าน โดยมีใจความว่า ในนามของกระทรวงมหาดไทย ขอแสดงความยินดีแก่ผู้สําเร็จการศึกษาอบรมหลักสูตรนักปกครองระดับสูง รุ่นที่ 74 และรุ่นที่ 75 ทุกท่าน ซึ่งสามารถผ่านการทดสอบในเบื้องต้นเป็นที่เรียบร้อยแล้ว แต่บททดสอบที่แท้จริงจะเป็นการทดสอบว่า ท่านจะสามารถนําความรู้ที่ได้รับจากการศึกษาอบรมไปประยุกต์ใช้สําหรับการทํางานที่อําเภอ จังหวัด หรือหน่วยงานของท่านได้อย่างไร และจากการเข้ารับการศึกษาอบรมในครั้งนี้ ผู้บังคับบัญชา เพื่อนร่วมงาน ผู้ใต้บังคับบัญชา หรือผู้ที่เกี่ยวข้อง ตลอดจนพี่น้องประชาชนในพื้นที่ ย่อมคาดหวังในตัวท่านทั้งหลายว่าจะสามารถนําแนวคิด หรือวิทยาการใหม่ ๆ กลับไปใช้ในการปฏิบัติหน้าที่ราชการได้ ดังนั้น เมื่อท่านกลับไปแล้ว ขอให้นําความรู้ที่ได้รับไปใช้สนับสนุนการทํางานของอธิบดี ผู้ว่าราชการจังหวัด หรือผู้บังคับบัญชา ให้เกิดผลสัมฤทธิ์ในการปฏิบัติราชการ และขอให้ท่านพึงระลึกไว้อยู่เสมอว่า ท่านต้องเป็นผู้นําการเปลี่ยนแปลง เป็นผู้นําที่จะนําความรู้ต่างๆ ที่ได้เรียนรู้ กลับไปพัฒนา และขยายผลแก่เพื่อนร่วมงาน ผู้ใต้บังคับบัญชา ทั้งนี้ ขอให้ท่านเป็นผู้นําที่ดีและเก่ง สามารถบําบัดทุกข์ บํารุงสุข ให้แก่ประชาชน และสังคมโดยส่วนรวมได้อย่างมีประสิทธิภาพ และสอดคล้องกับสถานการณ์ปัจจุบัน
สําหรับผู้สําเร็จการศึกษาอบรมในครั้งนี้ มีจํานวนทั้งสิ้น 200 คน ประกอบด้วย หลักสูตรนักปกครองระดับสูง (นปส.) รุ่นที่ 74 จํานวน 100 คน เข้ารับการศึกษาอบรม ระหว่างวันที่ 24 กุมภาพันธ์ – 17 มีนาคม 2563 และช่วงที่ 2 ตั้งแต่วันที่ 8 มิถุนายน - 17 กรกฎาคม 2563 และรุ่นที่ 75 จํานวน 100 คน เข้ารับการศึกษาอบรม ระหว่างวันที่ 20 กรกฎาคม – 18 กันยายน 2563 ณ วิทยาลัยมหาดไทย อําเภอบางละมุง จังหวัดชลบุรี ดําเนินการโดย สถาบันดํารงราชานุภาพ สํานักงานปลัดกระทรวงมหาดไทย ซึ่งเป็นหลักสูตรเพื่อพัฒนาศักยภาพการบริหารงานของผู้บริหาร ให้เป็นผู้นําที่มีวิสัยทัศน์ มีสมรรถนะด้านการบริหารจัดการที่ดี มีคุณธรรมและจริยธรรม มีความมุ่งมั่นในการปฏิบัติราชการ โดยยึดหลักการบริหารราชการภาครัฐแนวใหม่ และการบริหารกิจการบ้านเมืองที่ดี ทําให้ผู้เข้ารับการศึกษาอบรมสามารถนําความรู้และวิทยาการใหม่ๆ ที่ได้กลับไปประยุกต์ใช้ในการพัฒนางานของหน่วยงาน เพื่อประโยชน์สุขแก่พี่น้องประชาชน และประเทศชาติสืบไป
รัฐบาลไทย-ข่าวทำเนียบรัฐบาล-มาตรการการเฝ้าระวัง COVID-19 ระลอกใหม่ ของ #สำนักงานปลัดกระทรวงกลาโหม
วันจันทร์ที่ 28 ธันวาคม 2563
มาตรการการเฝ้าระวัง COVID-19 ระลอกใหม่ ของ #สํานักงานปลัดกระทรวงกลาโหม
มาตรการการเฝ้าระวัง COVID-19 ระลอกใหม่ ของ #สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ธนาคารพาณิชย์ห่วงใยสุขภาพลูกค้า แนะนำให้ทำธุรกรรมการเงินผ่านช่องทางอิเล็กทรอนิกส์ช่วงเทศกาลปีใหม่ พร้อมสำรองเงินสดเพียงพอเบิกถอน
วันจันทร์ที่ 28 ธันวาคม 2563
ธนาคารพาณิชย์ห่วงใยสุขภาพลูกค้า แนะนําให้ทําธุรกรรมการเงินผ่านช่องทางอิเล็กทรอนิกส์ช่วงเทศกาลปีใหม่ พร้อมสํารองเงินสดเพียงพอเบิกถอน
สมาคมธนาคารไทย มีความห่วงใยในสุขภาพของประชาชนและลูกค้าของธนาคาร จึงขอแนะนําให้ทําธุรกรรมทางการเงินผ่านช่องทางอิเล็คทรอนิกส์ โดยการโอนเงินผ่านระบบพร้อมเพย์ อินเตอร์เน็ตแบงกิ้ง และใช้จ่ายซื้อสินค้าและบริการผ่านแอปพลิเคชันโมบายแบงกิ้ง
สมาคมธนาคารไทย เปิดเผยว่า จากสถานการณ์การแพร่ระบาดของไวรัส COVID-19 ครั้งใหม่ในประเทศ ที่มีการแพร่ระบาดไปอย่างรวดเร็วและเป็นวงกว้างซึ่งเกิดขึ้นในช่วงใกล้เทศกาลฉลองปีใหม่ และเป็นวันหยุดยาวที่ประชาชนจะมีการเดินทางและจับจ่ายใช้สอยเพิ่มขึ้นมากกว่าช่วงปกติ
สมาคมธนาคารไทย มีความห่วงใยในสุขภาพของประชาชนและลูกค้าของธนาคาร จึงขอแนะนําให้ทําธุรกรรมทางการเงินผ่านช่องทางอิเล็คทรอนิกส์ โดยการโอนเงินผ่านระบบพร้อมเพย์ อินเตอร์เน็ตแบงกิ้ง และใช้จ่ายซื้อสินค้าและบริการผ่านแอปพลิเคชันโมบายแบงกิ้ง ซึ่งเป็นช่องทางที่ง่าย สะดวก และปลอดภัย โดยไม่จําเป็นต้องเดินทางมายังสาขาของธนาคาร ในช่วงเทศกาลปีใหม่ 2564 นี้
อย่างไรก็ตาม ธนาคารพาณิชย์ต่างๆได้เตรียมสํารองเงินสดไว้อย่างเพียงพอทุกช่องทาง สําหรับการเบิกถอนของประชาชน และลูกค้าธนาคาร ทั้งการเบิกถอนผ่านเคาน์เตอร์สาขาธนาคารและผ่านตู้ATM ทั่วประเทศ
สมาคมธนาคารไทย
โทร. 0-2558-7500
รัฐบาลไทย-ข่าวทำเนียบรัฐบาล-กระทรวงมหาดไทย ประกาศเพิ่มระยะเวลาการอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ
วันจันทร์ที่ 28 ธันวาคม 2563
กระทรวงมหาดไทย ประกาศเพิ่มระยะเวลาการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ
กระทรวงมหาดไทย ประกาศเพิ่มระยะเวลาการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ
✒️ประกาศกระทรวงมหาดไทย เรื่อง การเพิ่มระยะเวลาการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ
เนื่องจากคนต่างด้าวที่ได้รับอนุญาตให้เข้ามาอยู่ในประเทศไทยเป็นเวลา 30 วัน เพื่อท่องเที่ยว แข่งขันกีฬา และเข้าร่วมประชุมระหว่างประเทศ ต้องถูกกักกันตัวเป็นเวลา 14 วัน จึงทําให้เวลาที่อยู่เพื่อดําเนินกิจกรรมตามที่ได้รับอนุญาต เหลือเพียง 16 วัน ดังนั้น จึงได้เพิ่มระยะเวลาการอยู่ในประเทศไทย อีกจํานวน 15 วันให้กับกลุ่มบุคคลดังกล่าว เพื่อให้สามารถมีเวลาอยู่ในประเทศไทยเพื่อดําเนินกิจกรรมได้ครบตามระยะเวลาที่ได้รับอนุญาต
.
คนต่างด้าวที่เข้ามาในราชอาณาจักรเป็นการชั่วคราว ตามที่กําหนดในมาตรา 34 (4) (8) และ (9) แห่งพระราชบัญญัติคนเข้าเมือง พ. ศ. 2522 ให้อยู่ในราชอาณาจักรไม่เกิน 45 วันนับแต่วันที่เดินทางเข้ามาในราชอาณาจักร
.
คนต่างด้าวที่เข้ามาในราชอาณาจักรเป็นการชั่วคราวซึ่งได้รับการยกเว้นการตรวจลงตราตามข้อ 13 (3) และ (4) แห่งกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ให้อยู่ในราชอาณาจักรไม่เกิน 45 วันนับแต่วันที่เดินทางเข้ามาในราชอาณาจักร
ในกรณีที่คนต่างด้าวเดินทางเข้ามาในราชอาณาจักรก่อนวันที่ประกาศนี้สิ้นผลใช้บังคับ ให้พนักงานเจ้าหน้าที่ตรวจคนเข้าเมืองพิจารณาอนุญาตให้คนต่างด้าวได้รับระยะเวลาการพํานักในราชอาณาจักรตามที่กําหนดไว้ในประกาศนี้
.
มีผลใช้บังคับตั้งแต่วันที่ 22 ธันวาคม 2563 จนถึงวันที่ 30 กันยายน 2564
รัฐบาลไทย-ข่าวทำเนียบรัฐบาล-กระทรวงมหาดไทยออกกฎกระทรวง กำหนด โรคต้องห้ามสำหรับคนต่างด้าวที่เข้ามาในราชอาณาจักร พ.ศ.2563
วันจันทร์ที่ 28 ธันวาคม 2563
กระทรวงมหาดไทยออกกฎกระทรวง กําหนด โรคต้องห้ามสําหรับคนต่างด้าวที่เข้ามาในราชอาณาจักร พ.ศ.2563
กระทรวงมหาดไทยออกกฎกระทรวง กําหนด โรคต้องห้ามสําหรับคนต่างด้าวที่เข้ามาในราชอาณาจักร พ.ศ.2563
กระทรวงมหาดไทย ออกกฎกระทรวง กําหนดโรคต้องห้ามสําหรับคนต่างด้าวซึ่งเข้ามาในราชอาณาจักร หรือเข้ามามีถิ่นที่อยู่ในราชอาณาจักร พ. ศ. 2563 :: มีผลใช้บังคับ 30 วันนับแต่วันประกาศในราชกิจจานุเบกษา (ประกาศในราชกิจจานุเบกษาเมื่อ 25 ธ.ค.63 เล่มที่ 137 ตอนที่ 105ก หน้า 12-13)
โรคตามมาตรา 12 (4) แห่งพระราชบัญญัติคนเข้าเมือง พ.ศ. 2522
1 โรคเรื้อน
2 วัณโรคในระยะอันตราย
3 โรคเท้าช้างในระยะที่ปรากฏอาการเป็นที่รังเกียจแก่สังคม
4 โรคยาเสพติดให้โทษ
5 โรคซิฟิลิสในระยะที่ 3
6 โรคติดเชื้อไวรัสโคโรนา 2019 หรือโรคโควิด 19
โรคตามมาตรา 44 (2) แห่งพระราชบัญญัติคนเข้าเมือง พ.ศ. 2522
1 โรคเรื้อน
2 วัณโรคในระยะอันตราย
3 โรคเท้าช้างในระยะที่ปรากฏอาการเป็นที่รังเกียจแก่สังคม
4 โรคยาเสพติดให้โทษ
5 โรคพิษสุราเรื้อรัง
6 โรคซิฟิลิสในระยะที่ 3
7 โรคติดเชื้อไวรัสโคโรนา 2019 หรือโรคโควิด 19
ทั้งนี้ ประเทศไทยได้มีมาตรการในการคัดกรองบุคคลที่เดินทางเข้าประเทศ ตั้งแต่เริ่มมีสถานการณ์การแพร่ระบาดของโรคโควิด-19 โดยกฎกระทรวงฯ นี้ ได้กําหนดโรคโควิด-19 เป็นโรคต้องห้ามสําหรับคนต่างด้าวที่จะเข้ามาในประเทศหรือเข้ามามีถิ่นที่อยู่ในประเทศไทย มีผลใช้บังคับ 30 วันนับแต่วันประกาศในราชกิจจานุเบกษา ซึ่งเป็นการเพิ่มเติมโรคให้สอดคล้องกับสถานการณ์ในปัจจุบัน
รัฐบาลไทย-ข่าวทำเนียบรัฐบาล-รมว.พม. ร่วมแสดงความยินดีและชื่นชม เสาวลักษณ์ ทองก๊วย สตรีพิการไทย ที่ได้รับเลือกตั้งเป็นคณะกรรมการว่าด้วยสิทธิคนพิการแห่งสหประชาชาติ สมัยแรก
วันอังคารที่ 15 ธันวาคม 2563
รมว.พม. ร่วมแสดงความยินดีและชื่นชม เสาวลักษณ์ ทองก๊วย สตรีพิการไทย ที่ได้รับเลือกตั้งเป็นคณะกรรมการว่าด้วยสิทธิคนพิการแห่งสหประชาชาติ สมัยแรก
รมว.พม. ร่วมแสดงความยินดีและชื่นชม เสาวลักษณ์ ทองก๊วย สตรีพิการไทย ที่ได้รับเลือกตั้งเป็นคณะกรรมการว่าด้วยสิทธิคนพิการแห่งสหประชาชาติ สมัยแรก
วันนี้ (15 ธ.ค. 63) เวลา 14.00 น. ที่ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ ร่วมแสดงความยินดีและมอบช่อดอกไม้ให้แก่ นางสาวเสาวลักษณ์ ทองก๊วย สตรีพิการไทย ในโอกาสที่ได้รับเลือกตั้งให้ดํารงตําแหน่งสมาชิกคณะกรรมการว่าด้วยสิทธิคนพิการแห่งสหประชาชาติ วาระ 4 ปี (ค.ศ. 2020 - 2024) เป็นสมัยแรก
นายจุติกล่าวว่า วันนี้ตนขอแสดงความยินดีกับความสําเร็จของคุณเสาวลักษณ์ ซึ่งเป็นความสําเร็จของประเทศไทยและสิ่งที่น่าภาคภูมิใจมากและนับเป็นเป็นผลงานชิ้นแรกๆ ของรัฐบาลที่ทํางานบูรณาการกันทุกกระทรวง ทั้งกระทรวงการต่างประเทศ สํานักนายกรัฐมนตรี และกระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) รวมถึงกลุ่มเอ็นจีโอทั้งหมด ส่งผลให้เกิดความสําเร็จขึ้นในวันนี้ และผลสําเร็จส่วนหนึ่งมาจากคุณสมบัติของคุณเสาวลักษณ์ และการเตรียมงานที่ดี ทั้งนี้ ขอชื่นชมคุณเสาวลักษณ์ว่าสามารถเป็นตัวแทนที่ดีของประเทศไทยได้ ซึ่งเป็นผู้มีวิสัยทัศน์และมีวิธีคิดในการทํางานที่ฉีกแนวออกไป ตนเชื่อว่าการทํางานเช่นนี้จะเป็นการเรียนรู้ร่วมกันระหว่างภาครัฐกับภาคประชาชนที่จะทํางานเพื่อประโยชน์ส่วนรวมต่อไป ฉะนั้น วันนี้นับว่าเป็นวันที่ประเทศไทยดีขึ้นอีกหนึ่งวัน และจะดีต่อไปเรื่อยๆ โดยครั้งนี้ ประเทศไทยได้รับคัดเลือกเป็นครั้งที่ 3 ซึ่งไม่ใช่เรื่องง่ายและประสบความสําเร็จได้ ตนขอขอบคุณทุกคนที่ปิดทองหลังพระที่เป็นความภาคภูมิใจของคนไทย
นางสาวเสาวลักษณ์กล่าวเพิ่มเติมว่า เนื่องจากสถานการณ์การแพร่ระบาดของโรคโควิด-19 ได้สร้างความท้าทายให้ทั่วโลก โดยปกติแล้วก่อนจะมีการแพร่ระบาดของโรคโควิด-19 นั้น เรื่องของคนพิการและกลุ่มเปราะบาง นับเป็นเรื่องที่ท้าทายอยู่แล้ว ฉะนั้น เป็นเรื่องที่เราต้องมาช่วยกันคิดว่าจะทําอย่างไรในเรื่องของคนพิการที่กระจายเข้าไปอยู่ในทุกวาระ ทั้งทางเศรษฐกิจ สังคม การเมือง และเรื่องความปลอดภัยต่างๆ ซึ่งตนคิดว่าเราต้องทํางานเป็นทีม ไม่ใช่เฉพาะแค่ในประเทศเท่านั้น แต่ต้องหาวิธีการว่าจะทําอย่างไรถึงจะมีกลไกที่เอื้อต่อการทํางานระหว่างประเทศทั้งในระดับภูมิภาคและระดับสากล ทั้งนี้ ตนขอขอบคุณรัฐบาล กระทรวง พม. รวมทั้งหน่วยงานที่เกี่ยวข้อง ที่ให้การสนับสนุนตนและคนพิการมาอย่างต่อเนื่อง และในฐานะตัวแทนประเทศไทย ตนจะปฎิบัติหน้าที่ในตําแหน่งสมาชิกคณะกรรมการว่าด้วยสิทธิคนพิการให้ดีที่สุด เพื่อให้เกิดประโยชน์สูงสุดต่อคนพิการในประเทศไทยต่อไป
รัฐบาลไทย-ข่าวทำเนียบรัฐบาล-ดีอีเอส เปิดเวทีสัมมนาประชาพิจารณ์ต่อการจัดทำแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒
วันอังคารที่ 15 ธันวาคม 2563
ดีอีเอส เปิดเวทีสัมมนาประชาพิจารณ์ต่อการจัดทําแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒
ดีอีเอส เปิดเวทีสัมมนาประชาพิจารณ์ต่อการจัดทําแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒
เมื่อวันที่ 15 ธันวาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะเลขาธิการคณะกรรมการการรักษาความมั่นคงปลอดภัยไซเบอร์แห่งชาติ กล่าวเปิดงานสัมมนาประชาพิจารณ์ต่อการจัดทําแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒ ณ ห้องวายุภักษ์ ๖ (ชั้น ๕) โรงแรมเซ็นทาราศูนย์ราชการและศูนย์การประชุม โดยการรับฟังความคิดเห็นในวันนี้ เป็นการดําเนินการสืบเนื่องมาจาก การประชุมรับฟังความคิดเห็นจากผู้ที่มีส่วนเกี่ยวข้อง ทั้งหน่วยงานของรัฐและหน่วยงานโครงสร้างพื้นฐานสําคัญทางสารสนเทศ ในช่วงวันที่ ๒๗ พฤศจิกายน ๒๕๖๓ ถึงวันที่ ๓ ธันวาคม ๒๕๖๓ ซึ่งผู้แทนจากภาคส่วนต่าง ๆ ได้มีการอภิปราย และเสนอความคิดเห็นต่อแผนฉบับต่าง ๆ ในหลายประเด็น และสํานักงาน ยังได้เปิดโอกาสให้หน่วยงานต่าง ๆ ส่งความเห็น และแนวทางการปรับปรุงแก้ไข ผ่านทางเว็บไซต์ มาเพื่อประกอบการดําเนินการ ฯ ของสํานักงาน
*****************
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมคณะรัฐมนตรีเยี่ยมชมสถานีกลางบางซื่อและโครงการระบบรถไฟฟ้าชานเมือง(สายสีแดง)
วันอังคารที่ 15 ธันวาคม 2563
รัฐมนตรีฯ สุริยะ ร่วมคณะรัฐมนตรีเยี่ยมชมสถานีกลางบางซื่อและโครงการระบบรถไฟฟ้าชานเมือง(สายสีแดง)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะรัฐมนตรีเยี่ยมชมสถานีกลางบางซื่อและโครงการระบบรถไฟฟ้าชานเมือง(สายสีแดง)  ณ สถานีกลางบางซื่อ ถนนกําแพงเพชร เขตจตุจักร กทม.
วันนี้ (15 ธันวาคม 2563) 14.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะนายกรัฐมนตรี พลเอก นายประยุทธ์ จันทร์โอชา คณะรัฐมนตรี เยี่ยมชมสถานีกลางบางซื่อและโครงการระบบรถไฟฟ้าชานเมือง (สายสีแดง) ณ สถานีกลางบางซื่อ ถนนกําแพงเพชร เขตจตุจักร กทม.
รัฐบาลไทย-ข่าวทำเนียบรัฐบาล-ชาวสระบุรี จองคิวรักษาคลินิกกัญชาทางการแพทย์แผนไทย ผ่านแอปพลิเคชัน Dr.Ganjain TTM
วันอังคารที่ 15 ธันวาคม 2563
ชาวสระบุรี จองคิวรักษาคลินิกกัญชาทางการแพทย์แผนไทย ผ่านแอปพลิเคชัน Dr.Ganjain TTM
ชาวสระบุรี จองคิวรักษาคลินิกกัญชาทางการแพทย์แผนไทย ผ่านแอปพลิเคชัน Dr.Ganjain TTM
โรงพยาบาลหนองแค และโรงพยาบาลบ้านหมอ จ.สระบุรี เปิดคลินิกกัญชาทางการแพทย์ และศูนย์การแพทย์ทางเลือก แพทย์แผนไทย แพทย์แผนจีน จองคิวรักษากัญชาทางการแพทย์แผนไทย" ผ่านแอปพลิเคชัน Dr.Ganjain TTM หรือจองล่วงหน้าได้ที่หน่วยบริการ เริ่มตั้งแต่วันนี้ (15 ธันวาคม 2563) เป็นต้นไป
วันนี้ (15 ธันวาคม 2563) ที่จังหวัดสระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมนายแพทย์กฤษณ์ สกุลแพทย์ นายแพทย์สาธารณสุขจังหวัดสระบุรี นายแพทย์ธนะวัฒน์ วงศ์ผัน ผู้อํานวยการโรงพยาบาลบ้านหมอ รักษาการในตําแหน่งผู้อํานวยการโรงพยาบาลหนองแค เปิดคลินิกกัญชาทางการแพทย์ และศูนย์การแพทย์ทางเลือก แพทย์แผนไทย แพทย์แผนจีน ที่โรงพยาบาลหนองแคและโรงพยาบาลบ้านหมอ พร้อมเปิดศูนย์บําบัดรักษา ผู้ป่วยหลอดเลือดสมอง (อัมพฤกษ์ อัมพาต) และโรคเรื้อรัง ที่ต้องได้รับการฟื้นฟูอย่างต่อเนื่องด้วยวิธีการฝังเข็มรักษากระตุ้นสมองและระบบประสาท
นายวัชรพงศ์กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีนโยบายให้โรงพยาบาลศูนย์ โรงพยาบาลทั่วไป และโรงพยาบาลชุมชนที่มีความพร้อม เปิดคลินิกกัญชาทางการแพทย์ บูรณาการรักษาทั้งการแพทย์แผนปัจจุบันและการแพทย์แผนไทย ให้ประชาชนได้ใช้ประโยชน์จากยากัญชา สารสกัดกัญชาทางการแพทย์อย่างครอบคลุมเพิ่มทางเลือกให้กับผู้ป่วย ในการรักษา บรรเทาอาการ และความทุกข์ทรมาน จากโรคร้ายแรงและโรคเรื้อรัง ทําให้เข้าถึงกัญชาทางการแพทย์ สมุนไพรไทย ในสัดส่วนและปริมาณที่เหมาะสมและปลอดภัย เกิดประโยชน์ต่อการดูแลรักษาและเพิ่มคุณภาพชีวิตผู้ป่วย
สําหรับคลินิกกัญชาทางการแพทย์ที่โรงพยาบาลหนองแค และโรงพยาบาลบ้านหมอนี้ จะใช้ตํารับยา 3 ตํารับในการรักษา คือ ตํารับยาศุขไสยาศน์ ตํารับยาทําลายพระสุเมรุ และน้ํามันกัญชาสูตรอาจารย์เดชา และผู้เข้ารับบริการสามารถจองคิวรักษาผ่านแอปพลิเคชัน "กัญชาทางการแพทย์แผนไทย" (Dr.Ganjain TTM) หรือจองล่วงหน้าได้ที่หน่วยบริการ โดยเปิดได้ตั้งแต่วันนี้ (15 ธันวาคม 2563) เป็นต้นไป
ทั้งนี้ จังหวัดสระบุรี ได้เปิดคลินิกกัญชาทางการแพทย์แล้ว 6 แห่ง ได้แก่ โรงพยาบาลสระบุรี โรงพยาบาลเสาไห้ โรงพยาบาลพระพุทธบาท โรงพยาบาลวิหารแดง และอีก 2 แห่งที่เปิดให้บริการในวันนี้ คือโรงพยาบาลหนองแค และโรงพยาบาลบ้านหมอ มีแผนจะเปิดให้บริการเพิ่มที่โรงพยาบาลแก่งคอย และจะขยายให้ครอบคลุมทุกหน่วยบริการในจังหวัด เพื่อรองรับการให้บริการประชาชนในพื้นที่ลดเวลารอคอยในการรักษา ลดแออัด ลดการส่งต่อไปโรงพยาบาลขนาดใหญ่ รวมถึงลดค่าใช้จ่ายในการเดินทางไปรักษาด้วย สําหรับคลินิกให้คําปรึกษาได้เปิดให้บริการครบทุกแห่งแล้ว
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมขับเคลื่อนการดำเนินงานตามบันทึกข้อตกลงว่าด้วยการสร้างและพัฒนาบุคลากรเพื่อรองรับอุตสาหกรรมยายยนต์สมัยใหม่
วันอังคารที่ 15 ธันวาคม 2563
รองปลัดวรวรรณฯ เป็นประธานการประชุมขับเคลื่อนการดําเนินงานตามบันทึกข้อตกลงว่าด้วยการสร้างและพัฒนาบุคลากรเพื่อรองรับอุตสาหกรรมยายยนต์สมัยใหม่
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานตามบันทึกข้อตกลงว่าด้วยการสร้างและพัฒนาบุคลากรเพื่อรองรับอุตสาหกรรมยายยนต์สมัยใหม่ ณ ห้องชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (15 ธันวาคม 2563) เวลา 13.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานตามบันทึกข้อตกลงว่าด้วยการสร้างและพัฒนาบุคลากรเพื่อรองรับอุตสาหกรรมยายยนต์สมัยใหม่ และบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 1/2563 โดยมี คณะทํางานและผู้ที่เกี่ยวข้องเข้าร่วมประชุม ณ ห้องชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัด สธ.กำชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์
วันอังคารที่ 15 ธันวาคม 2563
ปลัด สธ.กําชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์
ปลัด สธ.กําชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์
ปลัดกระทรวงสาธารณสุข กําชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์ ย้ําเตือนบุคลากรสาธารณสุขเป็นตัวอย่างสวมหน้ากากป้องกันโควิด 19 ลดความเสี่ยงการรับและแพร่กระจายเชื้อ หลังสํารวจล่าสุดพบสวมหน้ากากในโรงพยาบาลเพียงร้อยละ 73.49 ย้ําเป็นวัคซีนป้องกันโรคที่ทําได้ด้วยตนเอง
วันนี้ (15 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ได้กําชับให้ตื้นที่สวมหน้ากาก 100 เปอรอ และจะื่อให้ผู้บริหารกระทรวงสาธารณสุขทุกระดับ ทั้งส่วนกลางและภูมิภาค ให้โรงพยาบาลเป็นพื้นที่สวมหน้ากาก 100 เปอร์เซ็นต์ ย้ําเตือนบุคลากรในสังกัดกระทรวงสาธารณสุขสวมหน้ากากอนามัย/หน้ากากผ้า เป็นตัวอย่างประชาชนในการป้องกันโรคโควิด 19 และช่วยสอดส่อง แนะนําประชาชนให้สวมหน้ากากเมื่ออยู่ในพื้นที่สาธารณะ โดยเฉพาะในโรงพยาบาลขอให้สวมหน้ากากตลอดเวลา ซึ่งการสวมหน้ากากอนามัยเปรียบเสมือนวัคซีนป้องกันโรคที่ทําได้ด้วยตนเอง มีประสิทธิภาพสูง มีความคุ้มค่าโดยไม่ต้องลงทุน จากผลสํารวจล่าสุดพบว่า ประชาชนสวมหน้ากากในโรงพยาบาลเพียงร้อยละ 73.49 รวมทั้งให้อาสาสมัครสาธารณสุขประจําหมู่บ้าน หรือ อสม.กระตุ้นเตือนคนในชุมชนให้สวมหน้ากาก ลดความเสี่ยงการรับและแพร่กระจายเชื้อ ป้องกันตนเอง ครอบครัว และสังคมจากโรคโควิด 19 เนื่องจากขณะนี้พบว่าประชาชนมีพฤติกรรมสวมหน้ากากลดลงไม่ถึงร้อยละ 90 ทั้งที่การสวมหน้ากากถือเป็นวัคซีนที่ดีที่สุดในการป้องกันโรคโควิด 19 ที่ประชาชนสามารถทําได้เองในขณะนี้
ทั้งนี้ จากผลการสํารวจอนามัยโพล ครั้งที่ 3 วันที่ 7-11 ธันวาคม 2563 เก็บตัวอย่างจากประชาชนทั่วประเทศจํานวน 23,511 คน เรื่องการสวมหน้ากาก พบว่า สวมหน้ากากเป็นประจําร้อยละ 86.19 เพิ่มขึ้นจากการสํารวจครั้งที่ 2 (วันที่ 23-27 พฤศจิกายน) ที่สวมหน้ากากป้องกันร้อยละ 81.21 สําหรับสถานที่สาธารณะที่ประชาชนสวมหน้ากากเป็นประจํามากที่สุด คือ ห้างสรรพสินค้า/คอมมูนิตีมอลล์ ร้อยละ 75.35 โรงพยาบาลร้อยละ 73.49 ร้านสะดวกซื้อ ร้อยละ 71.46 ตลาด/ตลาดนัดร้อยละ 68.57 ห้องประชุม/ศูนย์ประชุมร้อยละ 68.54 และรถสาธารณะ ร้อยละ 68.22 ส่วนสถานที่ที่ประชาชนสวมหน้ากากน้อย คือ สวนสาธารณะ/สนามกีฬาร้อยละ 53.58 และฟิตเนส/โรงยิมร้อยละ 54.43 เนื่องจากต้องออกกําลังกาย และใส่หน้ากากเพียงบางเวลาเท่านั้น สําหรับความกังวลของประชาชนต่อสถานการณ์โควิด 19 พบว่า ส่วนใหญ่ มีความกังวลในระดับปานกลางร้อยละ 37 กังวลมากร้อยละ 33.6 ซึ่งเพิ่มขึ้นจากครั้งก่อนที่อยู่ที่ร้อยละ 23.3 กังวลเล็กน้อยร้อยละ 25.3 และรู้สึกเฉย ๆ ร้อยละ 4.1
"ขอให้ประชาชนร่วมมือกันสวมหน้ากากทุกครั้งที่ออกนอกบ้านและตลอดเวลาขณะอยู่ในพื้นที่สาธารณะ ซึ่งนอกจากจะช่วยป้องกันโรคโควิด 19 แล้ว ยังช่วยลดการป่วยจากโรคระบบทางเดินหายใจอื่น ๆ ด้วย รวมทั้งล้างมือบ่อยๆ ด้วยน้ําและสบู่หรือเจลแอลกอฮอล์ การรับประทานอาหารร่วมกันควรใช้ช้อนกลางส่วนตัว เว้นระยะห่าง ลดการสัมผัสใกล้ชิดกับผู้อื่น หลีกเลี่ยงการเข้าไปอยู่ในสถานที่แออัด และลงทะเบียนเข้าออกสถานที่ที่ใช้บริการ ด้วยแพลตฟอร์มไทยชนะ เป็นการช่วยประเทศไทยในการควบคุมป้องกันโรค" นายแพทย์เกียรติภูมิกล่าว
****************************** 15 ธันวาคม 2563
รัฐบาลไทย-ข่าวทำเนียบรัฐบาล-สถานีกลางบางซื่อ ศูนย์กลางระบบรางอาเซียน
วันอังคารที่ 15 ธันวาคม 2563
สถานีกลางบางซื่อ ศูนย์กลางระบบรางอาเซียน
วันอังคารที่ 15 ธัันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้า สถานีกลางบางซื่อ ศูนย์กลางการคมนาคมแห่งใหม่ที่ใหญ่และทันสมัยที่สุดในอาเซียน โดยเป็นการเชื่อมระบบรางอย่างครบวงจร ได้แก่ รถไฟทางไกล รถไฟชานเมือง รถไฟฟ้าแอร์พอร์ตเรลลิงก์สู่ท่าอากาศยานสุวรรณภูมิ รถไฟฟ้าความเร็วสูงเชื่อม 3 สนามบิน รถไฟความเร็วสูงไทย-จีน และรถไฟความเร็วสูงเชื่อมสู่ภูมิภาค รองรับขบวนรถไฟและรถไฟฟ้าได้พร้อมกัน 26 – 40 ขบวน นอกจากนี้ยังเชื่อมเข้ากับการคมนาคมในเขตเมือง เช่น รถไฟฟ้ามหานคร หรือ MRT และรถโดยสารประจําทางอีกด้วย ทั้งนี้การก่อสร้างสถานีกลางบางซื่อคืบหน้าแล้วร้อยละ 99 คาดว่าจะเปิดให้บริการได้ในเดือน พ.ย. 2564 โดยสายแรกที่จะให้บริการคือรถไฟฟ้าสายสีแดงความเร็ว 120 กม./ชม. ใช้เวลาจากบางซื่อถึงรังสิตเพียง 30 นาทีเท่านั้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศ.ค.ส. ‘ศึกษาธิการส่งความสุข’ ปันสุขสู่น้อง ส่งต่อความรักสู่น้องๆ ในพื้นที่ห่างไกล-ชายขอบทั่วประเทศ
วันอังคารที่ 15 ธันวาคม 2563
ศ.ค.ส. ‘ศึกษาธิการส่งความสุข’ ปันสุขสู่น้อง ส่งต่อความรักสู่น้องๆ ในพื้นที่ห่างไกล-ชายขอบทั่วประเทศ
ดร.กนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดกิจกรรม “ศ.ค.ส. ศึกษาธิการส่งความสุข” ปันสุขสู่น้อง ปีที่ 2
‘กนกวรรณ วิลาวัลย์’ เปิดกิจกรรม “ศ.ค.ส.ศึกษาธิการส่งความสุข” ปันสุขสู่น้อง ปีที่ 2 โดยให้สํานักงาน กศน.จัดกิจกรรมร่วมกับภาคีเครือข่าย มอบสิ่งของ ส่งความสุข เช่น หนังสือเรียน อุปกรณ์กีฬา เครื่องนุ่งห่ม ให้น้อง ๆ ในพื้นที่ห่างไกล-ชายขอบทั่วประเทศ
(14 ธันวาคม 2563) ดร.กนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดกิจกรรม “ศ.ค.ส. ศึกษาธิการส่งความสุข” ปันสุขสู่น้อง ปีที่ 2 พร้อมด้วย ดร.กมล รอดคล้าย ที่ปรึกษา รมช.ศธ., ดร.สุภัทร จําปาทอง ปลัดกระทรวงศึกษาธิการ รวมทั้งผู้บริหาร ข้าราชการ เจ้าหน้าที่ ศธ. เข้าร่วมงาน ที่กระทรวงศึกษาธิการ
รมช.ศึกษาธิการ กล่าวว่า กระทรวงศึกษาธิการ โดยสํานักงาน กศน.ได้ร่วมมือกับภาคีเครือข่าย ส่งต่อความรัก แบ่งปันความสุข จากพี่สู่น้องในพื้นที่ชายขอบและทุรกันดารห่างไกลทั่วประเทศ ในช่วงเทศกาลแห่งความสุขวันเด็กแห่งชาติ และต้อนรับปีใหม่ 2564 ภายใต้กิจกรรมโครงการ “ศ.ค.ส. ศึกษาธิการส่งความสุข”
เนื่องจากในปัจจุบัน เด็กและเยาวชนเหล่านั้น ยังประสบปัญหาในเรื่องการขาดแคลนอุปกรณ์การเรียนการสอน และสื่อการเรียนรู้ที่ทันสมัย หนังสือเรียน อุปกรณ์กีฬา โดยเฉพาะช่วงฤดูหนาว เครื่องนุ่งห่มและอุปกรณ์กันหนาวไม่เพียงพอเป็นจํานวนมาก จึงได้ร่วมมือกับภาคีเครือข่ายอาสาเป็นผู้ส่งผ่านความสุข โดยการจัดหาและการรับบริจาคสิ่งของอุปกรณ์ต่าง ๆ เพื่อเติมเต็มความรัก ความอบอุ่น และกําลังใจ ให้เด็กและเยาวชนเหล่านี้มีรอยยิ้มที่สดใส เป็นของขวัญปีใหม่ที่มาจากการร่วมแรงร่วมใจจากผู้ที่มีจิตศรัทธาที่ห่วงใยลูกหลานไทย อีกทั้งยังร่วมสืบทอดวัฒนธรรมอันดีงามของสังคมไทย ทั้งในเรื่องของน้ําใจ การให้ และการแบ่งปันให้คงอยู่คู่คนไทย และยืนยันว่าจะมีกิจกรรมโครงการดี ๆ แบบนี้ในปีต่อไปแน่นอน
ในการนี้ รมช.ศึกษาธิการ ได้มอบสิ่งของส่งความสุขให้แก่ตัวแทนน้อง ๆ เด็กและเยาวชน เช่น นักเรียนโรงเรียนวัดพระยาทํา, นักศึกษา กศน.เขตคลองเตย จากมูลนิธิส่งเสริมการพัฒนาบุคคล (ศูนย์เมอร์ซี่), กลุ่มเด็กออทิสติก เป็นต้น และได้ส่งต่อสิ่งของบริจาคให้กับปลัด ศธ.เพื่อนําไปมอบให้กับเด็กและเยาวชนในพื้นที่ชายขอบ และทุรกันดารห่างไกลทั่วประเทศต่อไป
ปลัดกระทรวงศึกษาธิการ กล่าวเพิ่มเติมว่า สืบเนื่องจาก “ศ.ค.ส. ศึกษาธิการส่งความสุข” ครั้งแรกในปี 2562 ประสบความสําเร็จ ได้รับรอยยิ้ม และเสียงตอบรับที่ดีมาก ทั้งยังคงแนวคิดให้สํานักงาน กศน.ทุกแห่งทั่วประเทศ เป็นจุดเชื่อมสะพานบุญระหว่างผู้ให้ ประกอบกับวัตถุประสงค์ของกิจกรรม เพื่อแบ่งปันความสุขสู่เด็ก เยาวชน ประชาชนในพื้นที่ชายขอบ ถิ่นทุรกันดารและพื้นที่ห่างไกล ในช่วงเทศกาลปีใหม่ และวันเด็กแห่งชาติ 2564 ภายใต้ความร่วมมือของภาคีเครือข่ายทุกภาคส่วนในพื้นที่ต่าง ๆ ร่วมเป็นพลังสําคัญในการขับเคลื่อนกิจกรรมดี ๆ ซึ่งทางสํานักงานปลัดกระทรวงศึกษาธิการ โดยสํานักงาน กศน. เป็นสื่อกลางส่งความสุขและรอยยิ้มที่สดใสไปยังผู้รับในพื้นที่ห่างไกลต่อไป
อานนท์ วิชานนท์ / สรุป กิตติกร แซ่หมู่ / ภาพ
รัฐบาลไทย-ข่าวทำเนียบรัฐบาล-ก.อุตฯ ผนึกกำลัง "ขับเคลื่อนการพัฒนาสมรรถนะองค์กรเพื่อยกระดับผลสัมฤทธิ์ การให้บริการอย่างมีประสิทธิภาพและธรรมาภิบาล"
วันอังคารที่ 15 ธันวาคม 2563
ก.อุตฯ ผนึกกําลัง "ขับเคลื่อนการพัฒนาสมรรถนะองค์กรเพื่อยกระดับผลสัมฤทธิ์ การให้บริการอย่างมีประสิทธิภาพและธรรมาภิบาล"
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการเปิดสัมมนา "ขับเคลื่อนการพัฒนาสมรรถนะองค์กรเพื่อยกระดับผลสัมฤทธิ์  การให้บริการอย่างมีประสิทธิภาพและธรรมาภิบาล"  ณ โรงแรมเดอะ เบอร์เคลีย์ กรุงเทพฯ
วันนี้ ( 15 ธันวาคม 2563) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการเปิดสัมมนา "ขับเคลื่อนการพัฒนาสมรรถนะองค์กรเพื่อยกระดับผลสัมฤทธิ์ การให้บริการอย่างมีประสิทธิภาพและธรรมาภิบาล" ภายใต้หัวข้อ การส่งเสริมจริยธรรม ธรรมาภิบาล เพื่อขับเคลื่อนยุทธศาสตร์ การพัฒนาสมรรถนะองค์กรเพื่อให้บริการอยากมีคุณภาพ และนําทีมแสดงเจตจํานงสุจริต โดยมี นางวรวรรณ ชิตอรุณ รองปลัดกระทรวงอุตสาหกรรม พร้อมทั้งผู้บริหารระดับสูง หัวหน้าส่วนราชการระดับกรม การนิคมอุตสาหกรรมแห่งประเทศไทย และอุตสาหกรรมจังหวัดและหน่วยงานในสังกัดของกระทรวงอุตสาหกรรมเข้าร่วม ณ โรงแรมเดอะ เบอร์เคลีย์ กรุงเทพฯ
รัฐบาลไทย-ข่าวทำเนียบรัฐบาล-ก.อุตฯ ผนึกกำลัง จับมือพันธมิตร 3 หน่วยงาน ลงนามข้อตกลงความร่วมมือการรับรองระบบงานไทยด้วยเครือข่าย Single platform
วันอังคารที่ 15 ธันวาคม 2563
ก.อุตฯ ผนึกกําลัง จับมือพันธมิตร 3 หน่วยงาน ลงนามข้อตกลงความร่วมมือการรับรองระบบงานไทยด้วยเครือข่าย Single platform
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเป็นประธานสักขีพยานในพิธีลงนาม ข้อตกลงความร่วมมือณ โรงแรมเดอะ เบอร์เคลีย์ กรุงเทพฯ
วันนี้ ( 15 ธันวาคม 2563) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเป็นประธานสักขีพยานในพิธีลงนาม ข้อตกลงความร่วมมือ การรับรองระบบงานในประเทศไทยแบบเครือข่าย Sigle platform ประกอบไปด้วย สํานักงานมาตรฐานผลิตภัณฑ์อุตสาหกรรม กรมวิทยาศาสตร์บริการกระทรวงอุดมศึกษา วิทยาศาสตร์ วิจัย และนวัตกรรม กรมวิทยาศาสตร์การแพทย์กระทรวงสาธารณสุข และสํานักงานมาตรฐานสินค้าเกษตรและอาหารแห่งชาติ กระทรวงเกษตรและสหกรณ์ เพื่อยกระดับมาตรฐานคุณภาพสินค้า และบริการตอบสนองยุทธศาสตร์ชาติ อุตสาหกรรมเป้าหมาย และแผนปฏิรูปประเทศและยุทธศาสตร์ชาติ รวมทั้งเชื่อมโยงฐานข้อมูลของทั้ง 3 หน่วยงาน สามารถเข้าถึงข้อมูลและนําข้อมูลไปใช้ประโยชน์ร่วมกัน ณ โรงแรมเดอะ เบอร์เคลีย์ กรุงเทพฯ
รัฐบาลไทย-ข่าวทำเนียบรัฐบาล-ประชุมชี้แจงแนวทางการตรวจราชการตามแผนการตรวจราชการและการขับเคลื่อนแบบบูรณาการในระดับพื้นที่ ประจำปีงบประมาณ พ.ศ.2564
วันอังคารที่ 15 ธันวาคม 2563
ประชุมชี้แจงแนวทางการตรวจราชการตามแผนการตรวจราชการและการขับเคลื่อนแบบบูรณาการในระดับพื้นที่ ประจําปีงบประมาณ พ.ศ.2564
กระทรวงเกษตรฯ จัดประชุมชี้แจงแนวทางการตรวจราชการฯ ประจําปีงบประมาณ 2564 เพื่อขับเคลื่อนนโยบายสําคัญแบบบูรณาการของกระทรวงเกษตรและสหกรณ์
นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์ เป็นประธานการประชุมชี้แจงแนวทางการตรวจราชการตามแผนการตรวจราชการและการขับเคลื่อนแบบบูรณาการในระดับพื้นที่ ประจําปีงบประมาณ พ.ศ.2564 ระหว่างวันที่ 15 - 16 ธันวาคม 2563 ณ กรมพัฒนาที่ดิน โดยมีผู้ตรวจราชการกระทรวงเกษตรและสหกรณ์ ผู้ช่วยผู้ตรวจราชการกระทรวง ระดับกรม ผู้อํานวยการสํานักแผนงานของส่วนราชการในสังกัดกระทรวงเกษตรและสหกรณ์ หน่วยงานรัฐวิสาหกิจ และเจ้าหน้าที่ที่เกี่ยวข้อง เข้าร่วมการประชุมดังกล่าว เพื่อขับเคลื่อนนโยบายสําคัญแบบบูรณาการของกระทรวงเกษตรและสหกรณ์ ได้แก่ 1 ตําบล 1 กลุ่มทฤษฎีใหม่ การส่งเสริมเกษตรกรรมยั่งยืน ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) การลดต้นทุนผลิต การแก้ปัญหาเฉพาะหน้าให้เกษตรกร การบริหารจัดการประมงอย่างยั่งยืน โครงการสัตว์ปลอดโรคคนปลอดภัยจากพิษสุนัขบ้าตามพระปณิธาน ศาสตราจารย์ ดร.สมเด็จเจ้าฟ้าฯ ประจําปีงบประมาณ พ.ศ.2564 การบริหารจัดการแหล่งน้ําทั้งระบบ การขับเคลื่อนระบบตลาดนําการผลิต การขับเคลื่อนศูนย์เทคโนโลยีเกษตรและนวัตกรรม (Agritech and Innovation Center : AIC) และการจัดทําข้อมูลสารสนเทศด้านการเกษตร
รัฐบาลไทย-ข่าวทำเนียบรัฐบาล-ก.แรงงาน ร่วมยักษ์ใหญ่ไมโครซอฟท์ หนุนทักษะดิจิทัลป้อนตลาดแรงงาน
วันอังคารที่ 15 ธันวาคม 2563
ก.แรงงาน ร่วมยักษ์ใหญ่ไมโครซอฟท์ หนุนทักษะดิจิทัลป้อนตลาดแรงงาน
กระทรวงแรงงาน โดยกรมพัฒนาฝีมือแรงงาน ร่วมกับบริษัท ไมโครซอฟท์ (ประเทศไทย) จํากัด และหน่วยงานที่เกี่ยวข้องรวม 8 หน่วยงาน เตรียมผลิตครูฝึกด้านดิจิทัล ต่อยอดพัฒนาบัณฑิตป้อนตลาดแรงงาน รองรับมาตรฐานฝีมือแรงงาน และไลเซนต์
วันที่ 15 ธันวาคม 2563 นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยหลังร่วมแถลงข่าวความร่วมมือในโครงการพัฒนาทักษะด้านดิจิทัลเพื่อการจ้างงาน ระหว่างกรมพัฒนาฝีมือแรงงาน กับบริษัท ไมโครซอฟท์ (ประเทศไทย) จํากัด สํานักงานส่งเสริมเศรษฐกิจดิจิทัล สํานักงานส่งเสริมการศึกษานอกระบบและการศึกษาตามอัธยาศัย สถาบันคุณวุฒิวิชาชีพ บริษัท จัดหางาน จ็อบส์ ดีบี (ประเทศไทย) จํากัด
องค์การการศึกษาวิทยาศาสตร์และวัฒนธรรมแห่งสหประชาชาติ (UNESCO) และมูลนิธิกองทุนไทย รวม 8 หน่วยงาน ณ บริษัท ไมโครซอฟท์ (ประเทศไทย) จํากัด ชั้น 38 อาคาร ซี.อาร์.ซี. ออลซีซันส์เพลส ถนนวิทยุ แขวงลุมพินี เขตปทุมวัน กรุงเทพฯ โดยมี นายธนวัฒน์ สุธรรมพันธุ์ กรรมการผู้จัดการใหญ่ บริษัท ไมโครซอฟท์ (ประเทศไทย) จํากัด และผู้บริหารของทั้ง 8 หน่วยงานร่วมแถลงข่าว โดยทุกหน่วยงานจะร่วมกันขับเคลื่อนและให้การสนับสนุนการจัดการศึกษาเชิงบูรณาการกับการทํางานทักษะด้านดิจิทัลเพื่อหนุนตลาดแรงงานและช่วยเหลือแรงงานที่ตกงานเนื่องจากสถานการณ์โควิด-19
อธิบดี กพร.กล่าวต่อไปว่า โครงการดังกล่าวเป็นการให้ความช่วยเหลือแรงงานภายใต้การบูรณาการร่วมกับภาคีเครือข่ายตามแนวทางประชารัฐเป็นการขับเคลื่อนนโยบายของรัฐบาลและกระทรวงแรงงาน โดยนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานด้านการพัฒนาและยกระดับทักษะฝีมือแรงงานให้เป็นแรงงานคุณภาพ แก้ไขปัญหาการว่างงานพร้อมทั้งส่งเสริมให้แรงงานที่ถูกเลิกจ้าง จํานวน 3 กลุ่ม ได้แก่ แรงงานภาคการท่องเที่ยว แรงงานในภาคอุตสาหกรรม และแรงงานภาคบริการอื่นๆ เพื่อให้มีงานทํามีรายได้สามารถเลี้ยงดูตนเองได้ โดย กพร. ดําเนินการเกี่ยวกับจัดฝึกอบรมบุคลากรฝึกของ กพร. เป้าหมาย 120 คน ในหลักสูตรระดับ Intermediate ถึงระดับ Advance ผ่านโปรแกรม Microsoft Teams 2016 แบบออนไลน์ เพื่อนําความรู้ไปขยายผลให้แก่แรงงานกลุ่มเป้าหมาย รวมถึงจัดฝึกอบรมให้แก่แรงงานที่ถูกเลิกจ้าง นักศึกษา และแรงงานในสถานประกอบกิจการ หลักสูตร พนักงานการใช้คอมพิวเตอร์ (Microsoft Office) พร้อมทั้งจัดทดสอบมาตรฐานฝีมือแรงงานแห่งชาติให้แก่แรงงาน และเชื่อมโยงตําแหน่งงานกับเว็บไซต์กรมการจัดหางาน JobDB.com เพิ่มความสะดวกรวดเร็วในการหางาน และจัดทําคลิปคู่มือการฝึกอบรม Microsoft Office (Word Excel และ Power Point) เวอร์ชันภาษาไทยเผยแพร่ผ่านเครือข่ายและแพลทฟอร์มของ กพร.อีกทางหนึ่งด้วย ทั้งนี้ กพร.จะขยายเครือข่ายความร่วมมือเพื่อช่วยเหลือแรงงานด้านดิจิทัลให้กว้างขวางและมีประสิทธิภาพ
มากขึ้นต่อไป สําหรับแรงงานที่สนใจหลักสูตร Soft skills และ Hard skills อื่นๆ อาทิ การซ่อมอุปกรณ์ไฟฟ้าการประยุกต์ใช้งาน Internet of Things (IoT) สําหรับการเกษตร การติดตั้งและรักษาระบบเซลล์แสงอาทิตย์ สามารถดูรายละเอียดได้ที่เว็บไซต์กรมพัฒนาฝีมือแรงงาน www.dsd.go.th หัวข้อ สมัครฝึกอบรม หรือสอบถามสายด่วนกระทรวงแรงงาน 1506 กด 4 อธิบดี กพร.กล่าว
รัฐบาลไทย-ข่าวทำเนียบรัฐบาล-​บทบาททหารในด้านการคุ้มครองพยาน มุ่งสร้างความเชื่อมั่นต่อกระบวนการยุติธรรม #IWillProtectYou
วันอังคารที่ 15 ธันวาคม 2563
​บทบาททหารในด้านการคุ้มครองพยาน มุ่งสร้างความเชื่อมั่นต่อกระบวนการยุติธรรม #IWillProtectYou
กรมคุ้มครองสิทธิและเสรีภาพ จัดงานสัมมนาความร่วมมือด้านการคุ้มครองพยานระหว่าง กรมคุ้มครองสิทธิและเสรีภาพ กับสํานักงานปลัดกระทรวงกลาโหม
โดยกรมพระธรรมนูญ ณ โรงแรมเซ็นทรา ห้อง 204 ภายในศูนย์ราชการ (แจ้งวัฒนะ) กรุงเทพฯ ซึ่งเป็นการต่อยอดจากบันทึกข้อตกลงว่าด้วยการประสานความร่วมมือในการจัดทําและฝึกอบรมสัมมนาหลักสูตรคุ้มครองพยาน ระหว่างกรมคุ้มครองสิทธิและเสรีภาพ กับสํานักงานปลัดกระทรวงกลาโหม ที่มุ่งหวังสร้างประโยชน์แก่หน่วยกําลังพลที่ได้รับมอบหมายให้ปฏิบัติหน้าที่เป็นชุดคุ้มครองความปลอดภัยแก่พยาน ให้มีทัศนคติและความเข้าใจที่ถูกต้องเกี่ยวกับงานคุ้มครองพยาน เพื่อเป้าหมายสุดท้ายคือการสร้งความเชื่อมั่นในกระบวนการยุติธรรมแก่พยาน และประชาชน
โดยภายในงานมีการประกาศเจตนารมณ์การดําเนินงานรวมกันของทั้งสองหน่วยงาน และการเสวนาในหัวข้อ "บทบาททหารในการคุ้มครองพยาน" โดยได้รับเกียรติจาก พลเอกประชาพัฒน์ วัจนะรัตน์ เจ้ากรมพระธรรมนูญ และนายเรืองศักดิ์ สุวารี อธิบดีกรมคุ้มครองสิทธิและเสรีภาพ ในการประกาศเจตนารมณ์ ของทั้งสองหน่วยงานมุ่งมั่นที่จะประสานความร่วมมือกันเพื่อให้การปฏิบัติงานคุ้มครองพยานในคดีอาญาเป็นไปตามเจตนารมณ์แห่งพระราชบัญญัติคุ้มครองพยานในคดีอญา พ.ศ. 2546 ทั้งนี้เป็นการกล่าวถึงบทบาทหน้าที่ของทหารในด้านการคุ้มครองพยาน รวมถึงโครงสร้างของหน่วยงาน กลไก เครื่องมือ ที่ทั้งสองหน่วยงานได้เตรียมพร้อมไว้เพื่อสนับสนุนการทําหน้าที่คุ้มครองพยานแก่กําลังพล
#ใครไม่ทําทหารทํา
รัฐบาลไทย-ข่าวทำเนียบรัฐบาล-ออมสิน จัดโปรโมชั่นสินเชื่อ-เงินฝาก ส่งท้ายปี ในงาน Money Expo 2020 Year-End
วันอังคารที่ 15 ธันวาคม 2563
ออมสิน จัดโปรโมชั่นสินเชื่อ-เงินฝาก ส่งท้ายปี ในงาน Money Expo 2020 Year-End
ธนาคารออมสินเตรียมบริการทางการเงินแบบครบวงจรและโปรโมชั่นมากมายส่งท้ายปี 2563 ในงานมหกรรมการเงินส่งท้ายปี ครั้งที่ 4 หรือ Money Expo 2020 Year-End ซึ่งจะจัดขึ้นในวันที่ 17-20 ธันวาคม 2563 ณ ฮอลล์ EH103-104 ณ ศูนย์นิทรรศการและการประชุมไบเทค
นายวิทัย รัตนากร ผู้อํานวยการธนาคารออมสิน เปิดเผยว่า งานมหกรรมการเงินส่งท้ายปี ครั้งที่ 4 หรือ Money Expo 2020 Year-End ซึ่งจะจัดขึ้นในวันที่ 17-20 ธันวาคม 2563 ณ ฮอลล์ EH103-104 ณ ศูนย์นิทรรศการและการประชุมไบเทค ธนาคารออมสิน ได้เตรียมบริการทางการเงินแบบครบวงจรและโปรโมชั่นมากมายส่งท้ายปี 2563 โดยมีไฮไลท์ที่ “เงินฝากเผื่อเรียกพิเศษ 107” ระยะเวลาฝาก 107 วัน ให้ดอกเบี้ยสูงเฉลี่ยเทียบเท่าเงินฝากประจํา 3.52% ต่อปี ผู้สนใจสามารถรับใบจองสิทธิ์ได้ภายในงานตลอดทั้ง 4 วัน เพียง 700 สิทธิ์เท่านั้น แบ่งเป็น 7 รอบ ๆ ละ 100 สิทธิ์ รับฝากเฉพาะบุคคลธรรมดา อายุตั้งแต่ 15 ปีขึ้นไป ฝากได้คนละ 1 บัญชี เปิดบัญชีขั้นต่ํา 10,000 บาท ฝากสูงสุดไม่เกินรายละ 500,000 บาท จะเปิดบัญชีภายในงานหรือที่สาขาใดก็ได้ช่วงวันที่ 17 ธันวาคม ถึงวันที่ 27 ธันวาคม 2563 ทั้งนี้ผู้ฝากต้องใช้บริการ Mobile Banking (MyMo) และบัตรเดบิตของธนาคารออมสินควบคู่ด้วย
นอกจากนี้ ยังมีโปรโมชั่นสินเชื่อเคหะ สําหรับการซื้อที่อยู่อาศัย ปลูกสร้าง ต่อเติมซ่อมแซม หรือไถ่ถอนจํานอง (รีไฟแนนซ์) จากสถาบันการเงินอื่น โดยทําประกันชีวิตเพื่อประกันสินเชื่อ คิดอัตราดอกเบี้ยคงที่ 3 ปี 2.50% ปีที่ 4 เป็นต้นไป MRR-1.50% ต่อปี (ปัจจุบัน MRR ของธนาคารฯ = 6.245%)
ด้าน “สินเชื่อ GSB SMEs Startup No.1” สําหรับผู้ประกอบการระยะเริ่มต้นที่ดําเนินกิจการมาแล้วไม่เกิน 3 ปี เพียงมีไอเดียหรือนวัตกรรมใหม่ที่น่าสนใจ ได้แก่ มีการตลาดใหม่ มีผลิตภัณฑ์ใหม่ หรือ มีกระบวนการผลิตใหม่ ธนาคารฯ ให้วงเงินกู้สูงสุด 10 ล้านบาท กรณีทําประกันชีวิตเพื่อประกันสินเชื่อ หลักทรัพย์ค้ําประกันมากกว่า 50% อัตราดอกเบี้ยปีแรกเพียง 1.07% หลังจากนั้น MOR/MRR + 1.50% ต่อปี
สําหรับ “สินเชื่อธุรกิจ GSB D-VERs” เป็นเงินกู้เพื่อหมุนเวียนในการดําเนินกิจการ ลงทุนในสินทรัพย์ถาวร หรือเพื่อไถ่ถอนจํานองจากสถาบันการเงินอื่น ธนาคารฯ ให้เงินกู้ทั้งระยะสั้นและระยะยาว จํานวนเงินให้กู้ตั้งแต่ 1 ล้านบาท สูงสุดไม่เกิน 100 ล้านบาท โดยวงเงินกู้ 1-20 ล้านบาท กรณีทําประกันชีวิตเพื่อประกันสินเชื่อ หลักทรัพย์ค้ําประกันเต็มวงเงิน อัตราดอกเบี้ยปีที่ 1 = 3.99% ปีที่ 2 = 4.99% หลังจากนั้น อัตราดอกเบี้ย MOR/MLR+0.75% (ปัจจุบัน MOR ของธนาคารฯ = 5.995% และ MLR = 6.150%) และกรณีหลักทรัพย์ค้ําประกันตั้งแต่ร้อยละ 30 อัตราดอกเบี้ย MOR/MLR+1.25% สําหรับวงเงินกู้ 20-100 ล้านบาท กรณีทําประกันชีวิตเพื่อประกันสินเชื่อ ใช้หลักทรัพย์ค้ําประกันเต็มวงเงิน อัตราดอกเบี้ย 2 ปีแรก = 4.00% ต่อปี หลังจากนั้นอัตราดอกเบี้ย MOR/MLR+0.75% และกรณีหลักทรัพย์ค้ําประกันตั้งแต่ร้อยละ 30 อัตราดอกเบี้ย MOR/MLR+1.00%
“รายละเอียดเกี่ยวกับผลิตภัณฑ์ต่าง ๆ เป็นไปตามหลักเกณฑ์เงื่อนไขที่ธนาคารกําหนด ลูกค้าสามารถสอบถามรายละเอียดเพิ่มเติมล่วงหน้าได้ที่ศูนย์ลูกค้าสัมพันธ์ธนาคารออมสิน โทร.1115 หรือสอบถามพนักงานภายในบูธได้ตลอดการจัดงาน ซึ่งนอกจากโปรโมชั่นข้างต้นแล้วผู้เข้าร่วมงานยังได้ร่วมสนุกกับกิจกรรมต่างๆ พร้อมรับของที่ระลึกมากมาย” ผู้อํานวยการธนาคารออมสิน กล่าวในที่สุด
https://www.gsb.or.th/news/gsbpr76/
รัฐบาลไทย-ข่าวทำเนียบรัฐบาล-หยุดยาวปีใหม่ “บิ๊กแรงงาน” ห่วงเพลิงไหม้ แนะนายจ้างจัดมาตรการป้องกัน
วันอังคารที่ 15 ธันวาคม 2563
หยุดยาวปีใหม่ “บิ๊กแรงงาน” ห่วงเพลิงไหม้ แนะนายจ้างจัดมาตรการป้องกัน
สุชาติ ชมกลิ่น รมว. แรงงาน ห่วงเพลิงไหม้ช่วงหยุดยาวเทศกาลปีใหม่ สั่งการ กสร. กําชับพนักงานตรวจแรงงาน แนะนายจ้างเตรียมความพร้อมจัดมาตรการป้องกันอัคคีภัย ย้ํานายจ้างและลูกจ้างต้องสร้างจิตสํานึกด้านความปลอดภัยร่วมกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในความปลอดภัยทั้งชีวิตและทรัพย์สินของนายจ้าง สถานประกอบกิจการ และลูกจ้างช่วงวันหยุดยาวตั้งแต่วันที่ 31 ธันวาคม 2563 – 2 มกราคม 2564 เนื่องในเทศกาลปีใหม่ โดยสถานประกอบกิจการส่วนใหญ่จะกําหนดให้เป็นวันหยุดยาวต่อเนื่อง เพื่อให้ลูกจ้างได้กลับภูมิลําเนา หรือท่องเที่ยวต่างจังหวัดกับครอบครัว และร่วมกิจกรรมเฉลิมฉลองตามประเพณีนิยมที่ปฏิบัติสืบต่อกันมาในช่วงเวลาดังกล่าว ดังนั้น เพื่อเป็นการป้องกันการเกิดอัคคีภัย จึงได้สั่งการให้กรมสวัสดิการและคุ้มครองแรงงาน (กสร.) กําชับพนักงานตรวจแรงงานแนะนํานายจ้าง คณะกรรมการความปลอดภัย อาชีวอนามัย และสภาพแวดล้อมในการทํางาน (คปอ.) และเจ้าหน้าที่ความปลอดภัยในการทํางาน (จป.) มาร่วมกันกําหนดมาตรการ หรือแนวทางป้องกันอันตรายทั้งก่อนและในช่วงวันหยุดยาว ซึ่งจะต้องปฏิบัติตามอย่างเคร่งครัด ตลอดจนช่วยกันเฝ้าระวังการเกิดอัคคีภัย อุบัติภัยที่อาจเกิดขึ้นในสถานประกอบกิจการ โดยเฉพาะอย่างยิ่งการเกิดไฟฟ้าลัดวงจร หรืออันตรายที่อาจเกิดขึ้นจากการซ่อมแซม บํารุงรักษาระบบต่าง ๆ รวมไปถึงการดําเนินงานของผู้รับเหมาภายนอก หรือการกระทําที่เป็นความเสี่ยงก่อให้เกิดอันตรายร้ายแรง
อธิบดี กสร. กล่าวต่อว่า นอกจากมาตรการข้างต้นแล้วการทบทวนแผนฉุกเฉิน และแผนเผชิญเหตุ นายจ้างต้องให้ความสําคัญด้วย เพื่อให้สามารถรองรับสถานการณ์ที่อาจจะเกิดขึ้นได้อย่างมีประสิทธิภาพ และขอให้ย้ําเตือนลูกจ้างปิดเครื่องจักร อุปกรณ์ไฟฟ้า และระบบต่าง ๆ ที่ไม่ได้ทํางานให้เรียบร้อยก่อนวันหยุดยาว ทั้งนี้ ท่านรัฐมนตรี “สุชาติ” ฝากให้นายจ้าง ลูกจ้างได้ตระหนัก และร่วมกันรณรงค์สร้างจิตสํานึกด้านความปลอดภัยในสถานประกอบกิจการให้มากที่สุด เพื่อสร้างความสุข ความปลอดภัยร่วมกันในวันส่งท้ายปีเก่าต้อนรับปีใหม่ที่จะมาถึงนี้
รัฐบาลไทย-ข่าวทำเนียบรัฐบาล-กระทรวงเกษตรฯ ร่วม 18 ประเทศ ประชุมวิชาการพืชสวนแห่งเอเชีย ภายใต้แนวคิด “พืชสวนอาเซียน   เพื่อโลกที่ยั่งยืน”
วันอังคารที่ 15 ธันวาคม 2563
กระทรวงเกษตรฯ ร่วม 18 ประเทศ ประชุมวิชาการพืชสวนแห่งเอเชีย ภายใต้แนวคิด “พืชสวนอาเซียน   เพื่อโลกที่ยั่งยืน”
กระทรวงเกษตรฯ ร่วม 18 ประเทศ ประชุมวิชาการพืชสวนแห่งเอเชีย ภายใต้แนวคิด “พืชสวนอาเซียน   เพื่อโลกที่ยั่งยืน” สร้างเครือข่ายความร่วมมือพัฒนางานวิจัยพืชสวนของภูมิภาคเอเชียให้เข้มแข็ง
นายระพีภัทร์จันทรศรีวงศ์รองปลัดกระทรวงเกษตรและสหกรณ์กล่าวในโอกาสเป็นประธานพิธีเปิดการประชุมวิชาการพืชสวนแห่งเอเชียครั้งที่3หรือThe 3rd Asian Horticultural Congress (AHC 2020)ณโรงแรมมิราเคิลแกรนด์คอนเวนชั่นหลักสี่กรุงเทพฯว่าประเทศไทยเป็นแหล่งผลิตพืชสวนเศรษฐกิจที่สําคัญของเอเชียและของโลกทั้งไม้ผลพืชผักไม้ดอกไม้ประดับและสมุนไพรมีมูลค่าการส่งออกของผลผลิตพืชทั้ง4กลุ่มนั้นรวมกันไม่ต่ํากว่าปีละ7หมื่นล้านบาทนอกจากนี้ยังมีผลงานวิจัยและพัฒนาด้านพืชสวนในสาขาต่างๆอย่างต่อเนื่องทั้งพันธุ์เทคโนโลยีการผลิตเทคโนโลยีภายหลังการเก็บเกี่ยวการเก็บรักษาการแปรรูปและการใช้ประโยชน์ รวมทั้งการพัฒนาคุณภาพของผลผลิตให้มีความปลอดภัยได้มาตรฐานทั้งในประเทศและมาตรฐานสากล
“การที่ประเทศไทยได้รับเชิญให้เข้าร่วมกับอีก3ประเทศ ซึ่งเป็นประเทศผู้ริเริ่มการประชุมวิชาการพืชสวนแห่งเอเชียคือสาธารณรัฐประชาชนจีน ญี่ปุ่นและสาธารณรัฐเกาหลีจะมีส่วนเพิ่มศักยภาพทางวิชาการและนวัตกรรมด้านพืชสวนในภูมิภาคเอเชียให้ก้าวหน้ายิ่งขึ้นต่อไปซึ่งการประชุมครั้งนี้จึงเป็นโอกาสดีที่นักวิชาการจากประเทศต่างๆจะได้แสดงศักยภาพทางวิชาการและนวัตกรรมด้านพืชสวนตลอดจนเกิดการแลกเปลี่ยนองค์ความรู้และนําเสนอนวัตกรรมเพื่อใช้เป็นแนวทางในการพัฒนางานวิจัยด้านพืชสวนของแต่ละประเทศให้ก้าวหน้ายิ่งขึ้นรวมทั้งการสร้างเครือข่ายทางวิชาการด้านพืชสวนของภูมิภาคเอเชียอันจะส่งผลให้เกิดความร่วมมืออย่างยั่งยืนต่อไปด้วย”รองปลัดกระทรวงเกษตรและสหกรณ์กล่าว
นายอนันต์ดาโลดมนายกสมาคมพืชสวนแห่งประเทศไทยในฐานะประธานคณะกรรมการอํานวยการจัดการประชุมวิชาการพืชสวนแห่งเอเชียครั้งที่3 (AHC 2020)เปิดเผยว่าสมาคมพืชสวนแห่งประเทศไทยได้รับเชิญให้เข้าร่วมการประชุมวิชาการพืชสวนแห่งเอเชียครั้งที่2เมื่อปีพ.ศ. 2559 โดยครั้งนั้นมีสาธารณรัฐประชาชนจีนเป็นเจ้าภาพจัดขึ้นที่เมืองเฉิงตูซึ่งการประชุมดังกล่าวที่ประชุมเห็นชอบให้สมาคมพืชสวนแห่งประเทศไทยเป็นเจ้าภาพจัดการประชุมวิชาการพืชสวนแห่งเอเชียครั้งที่3 ในปีพ.ศ. 2563 ทั้งนี้การประชุมวิชาการพืชสวนแห่งเอเชียเป็นความริเริ่มของสมาคมพืชสวนของ3ประเทศคือญี่ปุ่นสาธารณรัฐเกาหลีและสาธารณรัฐประชาชนจีนโดยมีการประชุมครั้งแรกเมื่อปีพ.ศ. 2551ที่เกาะเซจูสาธารณรัฐเกาหลี
สําหรับการประชุมครั้งนี้จัดขึ้นภายใต้แนวคิด“พืชสวนอาเซียนเพื่อโลกที่ยั่งยืน”เป็นการนําเสนอผลงานวิจัยด้านพืชสวนใน4กลุ่มคือพืชผักไม้ผลไม้ดอกไม้ประดับและสมุนไพรหัวข้อนําเสนอแบ่งออกเป็น7กลุ่มคือการปรับปรุงพันธุ์และเทคโนโลยีชีวภาพสรีรวิทยาและการผลิตธาตุอาหารพืชและการผลิตเทคโนโลยีหลังการเก็บเกี่ยวการส่งเสริมการเกษตรและธุรกิจเกษตรการแปรรูปผลผลิตและเครื่องจักรกลการเกษตรโดยมีผู้บรรยายพิเศษนักวิจัยผู้นําเสนอผลงานและผู้ร่วมประชุมรวมประมาณ400คนเป็นชาวต่างประเทศร่วมประชุมออนไลน์รวม105คนจาก18ประเทศได้แก่ออสเตรเลียบังคลาเทศสาธารณรัฐประชาชนจีนอิตาลีญี่ปุ่นรัสเซียนิวซีแลนด์เกาหลีใต้มาเลเซียฟิลิปปินส์โปแลนด์ สิงคโปร์แอฟริกาใต้ไต้หวันเวียดนามสหรัฐเมริกาอิสราเอลและอินโดนีเซียทั้งนี้มีผลงานวิจัยที่นําเสนอของต่างประเทศรวม39เรื่อง
รัฐบาลไทย-ข่าวทำเนียบรัฐบาล-เตรียมจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’
วันอังคารที่ 15 ธันวาคม 2563
เตรียมจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’
กระทรวงเกษตรฯ หวังกระตุ้นเศรษฐกิจฐานราก เตรียมจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’ ระหว่างวันที่ 17 - 23 ธันวาคม 2563 ณ ศูนย์การค้า พาราไดซ์ พาร์ค ศรีนครินทร์
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ เยี่ยมชมบูธประชาสัมพันธ์การจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’ ณ ทําเนียบรัฐบาล โดยการจัดงานดังกล่าว มีกําหนดจัดขึ้นระหว่างวันที่ 17 - 23 ธันวาคม 2563 ณ ศูนย์การค้า พาราไดซ์ พาร์ค ศรีนครินทร์ ซึ่งเป็นความตั้งใจของกระทรวงเกษตรและสหกรณ์ในการกระตุ้นเศรษฐกิจฐานรากผ่านเกษตรกรและผู้ประกอบการ โดยร่วมกันส่งเสริมการบริโภคในประเทศ ให้เกษตรกรและผู้ประกอบการมีรายได้เพิ่มจากการขยายช่องทางการตลาด ซึ่งในช่วงเทศกาลปีใหม่ เป็นช่วงที่ผู้บริโภคออกมาจับจ่ายใช้สอยเพื่อจัดงานและกิจกรรม หรือหาของขวัญปีใหม่เพื่อมอบให้แก่กัน โดยแคมเปญ ‘ช้อปวิถีใหม่ ส่งสุขทั่วไทยถึงหน้าบ้าน’ กระทรวงเกษตรฯ ได้จับมือกับพันธมิตรทั้งจากภาครัฐและเอกชน ไม่ว่าจะเป็นศูนย์การค้าพาราไดซ์ พาร์ค, บริษัท ลาซาด้า จํากัด (ประเทศไทย), บริษัท ไปรษณีย์ไทย จํากัด และบริษัท เคอรี่ เอ็กซ์เพรส (ประเทศไทย) จํากัด (มหาชน) รวมทั้งหน่วยงานในสังกัดกระทรวงเกษตรและสหกรณ์ กลุ่มเกษตรกร และผู้ประกอบการ มาร่วมกันจัดแคมเปญในครั้งนี้ ซึ่งจะทําให้ผู้บริโภคสามารถเลือกชมตัวอย่างสินค้าและชิมฟรีได้ตลอดทั้งงาน อีกทั้งสินค้าและการจัดส่งยังได้รับการการันตีจากกระทรวงเกษตรฯ ผู้บริโภคจึงมั่นใจได้ว่าจะได้รับผลผลิตและสินค้าเกษตรคุณภาพดีได้มาตรฐานและยังคงความสดใหม่ตามอย่างเดิมแน่นอน
สําหรับกิจกรรมภายในงานจะมีการออกบูธจําหน่ายสินค้าเกษตรคุณภาพดี ทั้งของสด แปรรูป และผลิตภัณฑ์ทางการเกษตรอีกมากมายผ่านแพลตฟอร์มออนไลน์ มากกว่า 80 บูธ โดยผู้บริโภคสามารถเลือกชิมและชมสินค้าได้ฟรีตลอดทั้งงานก่อนตัดสินใจสั่งซื้อ โดยสามารถกดสั่งสินค้าได้ทันทีผ่านแพลตฟอร์ม หรือ QR Code ซึ่งจะมีเจ้าหน้าที่คอยให้คําแนะนําในทุกขั้นตอน อีกทั้งสามารถกําหนดวันจัดส่งหรือส่งมอบ เป็นของขวัญในเทศกาลปีใหม่ได้ ซึ่งจะช่วยให้ประหยัดทั้งเวลา การเดินทาง และยังได้รับสินค้าเกษตรส่งตรงถึงบ้านท่านอีกด้วย
นอกจากนี้ ยังมีการจัดกิจกรรมที่น่าสนใจ ทั้งการสาธิตการปรุงอาหาร การนําเสนอโชว์สินค้าและผลิตภัณฑ์ทางการเกษตรที่มีความน่าสนใจ การเสวนาเพื่อให้ความรู้ในการจําหน่ายสินค้าบนโลกออนไลน์ และการถ่ายทอดประสบการณ์จากการเป็นผู้ค้าออนไลน์ที่ประสบความสําเร็จ รวมทั้งโปรโมชั่นพิเศษต่าง ๆ อีกมากมาย โดยกระทรวงเกษตรฯ จะมีการถ่ายทอดกิจกรรมและการเสวนาผ่าน Facebook Live ตลอดการจัดงานทั้ง 7 วัน
รัฐบาลไทย-ข่าวทำเนียบรัฐบาล-‘สุชาติ’ปลื้ม!! สปส.รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น
วันอังคารที่ 15 ธันวาคม 2563
‘สุชาติ’ปลื้ม!! สปส.รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น
นายสุชาติ ชมกลิ่น รัฐมนตรีว่าการกระทรวงแรงงาน เผย กระทรวงแรงงาน โดยสํานักงานประกันสังคม ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น จากกรรมการบริหารสมาคม ASSA พร้อมมุ่งมั่นทุ่มเทพัฒนาระบบบริการให้มีประสิทธิภาพมากยิ่งขึ้น เ
เมื่อวันที่ 15 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงาน โดยสํานักงานประกันสังคม ในฐานะกรรมการบริหารสมาคม ASSA ได้เข้าร่วมการประชุมคณะกรรมการบริหารสมาคม ASSA ครั้งที่ 37 ผ่านระบบทางไกลผ่านจอภาพ ภายใต้หัวข้อ“การขยายความคุ้มครองการประกันสังคม” ประกอบด้วย การประชุมสัมมนาก่อนการประชุมคณะกรรมการบริหารสมาคม ASSA การประชุมคณะกรรมการบริหารสมาคม ASSA และการประชุมฝ่ายเลขานุการคณะกรรมการบริหารสมาคม ASSA ในวันพุธที่ 9 ธันวาคม 2563 ณ ห้องประชุมจีรศักดิ์ สุคนธชาติ ชั้น 2 อาคารอํานวยการ โดยมี นายทศพล กฤตวงศ์วิมาน เลขาธิการสํานักงานประกันสังคม นางสาวบุปผา เรืองสุด ผู้ตรวจราชการกระทรวงแรงงาน เป็นผู้แทนสํานักงานประกันสังคมเข้าร่วมการประชุม เพื่อแลกเปลี่ยนความรู้เกี่ยวกับการขยายความคุ้มครองด้านการประกันสังคม และการดําเนินการด้านประกันสุขภาพสําหรับแรงงานนอกระบบ รวมทั้งการสร้างหลักประกันที่ยั่งยืน
นายสุชาติยังกล่าวอีกว่า การประชุมคณะกรรมการบริหารสมาคมอาเซียน ครั้งที่ 37 ซึ่งเป็นการประชุมทางไกลจัดขึ้นที่ประเทศกัมพูชาในครั้งนี้ได้มีการประกาศรางวัล ASSA Recognition Award 2020 เรื่อง “การสื่อสารเชิงกลยุทธ์”สาขา“Strategic Communication Recognition Award” ซึ่งกระทรวงแรงงาน โดยสํานักงานประกันสังคม ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น จากโครงการ “การสื่อสารเชิงกลยุทธ์” ภายใต้การดําเนินงานของศูนย์บริการข้อมูล 1506 ที่มีสายด่วน 24 ชั่วโมง และช่องทาง Online Channels เครือข่ายประกันสังคม ทั้งหน่วยงานภาครัฐ บวร (บ้าน วัด โรงเรียน โรงงาน) และเจ้าหน้าที่ประกันสังคม (Line Group) และการดําเนินงานของศูนย์ปฏิบัติการรองรับสถานการณ์การแพร่ระบาดของไวรัสโคโรนา 2019 เป็นต้น
“ผมในฐานะรัฐมนตรีว่าการกระทรวงแรงงาน ขอแสดงความยินดีกับสํานักงานประกันสังคม ที่ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น ซึ่งกระทรวงแรงงาน โดยสํานักงานประกันสังคม มีความตั้งใจอย่างยิ่งที่จะมุ่งมั่นทุ่มเทพัฒนาระบบบริการให้มีประสิทธิภาพมากยิ่งขึ้น เพื่อสร้างความมั่นใจด้านสิทธิประโยชน์ความคุ้มครองที่ดีที่สุดแก่ผู้ประกันตนอย่างต่อเนื่องนายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด ให้ความสำคัญมาตรการสาธารณสุขในกิจกรรมรวมคนจำนวนมาก/แออัด อย่างเคร่งครัด สกัดกั้นโควิด-19 พร้อมเพิ่มความถี่ตรวจตรามิให้กระทบธุรกิจและบรรยากาศช่วงเท
วันอังคารที่ 15 ธันวาคม 2563
ศบค.มท. สั่งการผู้ว่าฯ ทุกจังหวัด ให้ความสําคัญมาตรการสาธารณสุขในกิจกรรมรวมคนจํานวนมาก/แออัด อย่างเคร่งครัด สกัดกั้นโควิด-19 พร้อมเพิ่มความถี่ตรวจตรามิให้กระทบธุรกิจและบรรยากาศช่วงเท
ศบค.มท. สั่งการผู้ว่าฯ ทุกจังหวัด ให้ความสําคัญมาตรการสาธารณสุขในกิจกรรมรวมคนจํานวนมาก/แออัด อย่างเคร่งครัด สกัดกั้นโควิด-19 พร้อมเพิ่มความถี่ตรวจตรามิให้กระทบธุรกิจและบรรยากาศช่วงเทศกาลคริสต์มาส-ปีใหม่ 64
วันนี้ (15 ธ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ในประเทศยังคงมีความเสี่ยงต่อการแพร่ระบาดในวงกว้าง และขณะนี้เข้าสู่ในช่วงเทศกาลคริสต์มาส และเทศกาลปีใหม่ 2564 ซึ่งจะมีประชาชนรวมกลุ่มจัดกิจกรรมเฉลิมฉลองเป็นจํานวนมาก อาจเกิดการแออัด และจะก่อให้เกิดการติดต่อ และแพร่ระบาดของเชื้อโรคได้โดยง่าย
เพื่อเป็นการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (โควิด – 19) ในช่วงเทศกาลคริสต์มาส และเทศกาลปีใหม่ 2564 นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉิน ได้สั่งการไปยังผู้ว่าราชการจังหวัดทุกจังหวัด และกรุงเทพมหานคร กําชับและเน้นย้ําหน่วยงานที่เกี่ยวข้องให้ความสําคัญกับการปฏิบัติตามมาตรการป้องกันโรคที่กระทรวงสาธารณสุขกําหนดอย่างเคร่งครัด ในการจัดกิจกรรมที่มีการรวมตัวของคนจํานวนมาก/แออัด เช่น กิจกรรมเคาท์ดาวน์ กิจกรรมทางศาสนา กิจกรรมตามประเพณี เป็นต้น และในกรณีการจัดคอนเสิร์ตหรือการแสดงในสถานที่ที่มิใช่สถานบริการหรือสถานประกอบการที่มีลักษณะคล้ายสถานบริการในสถานการณ์ การป้องกันการแพร่ระบาดของโรคติดเชื้อไวรัสโคโรนา 2019 ให้ถือปฏิบัติตามหนังสือสั่งการและแนวทางที่กําหนดไว้โดยเคร่งครัด รวมทั้งให้เพิ่มความถี่ในการออกตรวจตราเพื่อป้องปรามให้ปฏิบัติตามมาตรการป้องกันโรคอย่างเคร่งครัด โดยดําเนินการด้วยความละเอียดรอบคอบเพื่อไม่ให้เกิดผลกระทบต่อการดําเนินธุรกิจของเอกชนและส่งผลกระทบต่อบรรยากาศการท่องเที่ยวในช่วงเทศกาลฯ ด้วย นอกจากนี้ ให้ถือปฏิบัติตามมาตรการการป้องกัน แก้ไข ระงับยับยั้ง ฟื้นฟู หรือช่วยเหลือประชาชนในสถานการณ์ฉุกเฉินที่ยังมีผลบังคับใช้ตามประกาศ เรื่อง การให้ประกาศที่คณะรัฐมนตรีกําหนด ตามประกาศสถานการณ์ฉุกเฉินยังมีผลบังคับใช้ ลงวันที่ 23 พฤศจิกายน 2563 และประกาศ เรื่อง การให้ข้อกําหนด ประกาศ และคําสั่งที่นายกรัฐมนตรีกําหนดตามประกาศสถานการณ์ฉุกเฉินยังคงมีผลใช้บังคับ ลงวันที่ 23 พฤศจิกายน 2563 ต่อไปด้วย